Bougainvillea (drama)

Bougainvillea ialah sebuah siri drama televisyen Malaysia 2020 arahan Ayie Mustafa dibintangi oleh Beto Kusyairy, Intan Ladyana dan Nora Danish. Siri ini memulakan tayangan di Slot Samarinda TV3 28 Disember 2020 menggantikan Misteri Mona.

Sinopsis 
Kehidupan Aryanna (Intan Ladyana) dan Adrian (Beto Kusyairy) yang bahagia bersama anak-anaknya di sebalik kesibukan Adrian terhadap kerjayanya. Adrian seorang workaholic namun Aryanna sangat memahami kesibukan Adrian biarpun adakala dia terasa hati dengan Adrian. Bibah (Ziema Din) dan Mimie (Nora Danish) tinggal di sebuah rumah kampung. Mimie selalu berangan untuk berkahwin dengan lelaki kaya, dan Bibah sentiasa beri sokongan. Mimie sangat mengagumi keuarga Adrian dan Aryanna. Hazira (Hanna Aqeela) sangat rapat dengan keluarga Adrian dan Aryanna dan dia bebas untuk keluar masuk rumah pasangan itu, dan turut rapat dengan anak-anak Adrian dan Aryanna.

Perkahwinan bahagia Adrian dan Aryanna diuji ketika Aryanna mengalami kemalangan tragis dan koma. Adrian kemudian mengambil Mimie sebagai jururawat peribadi untuk menjaga Aryanna. Mimie menjaga dan menguruskan keperluan Aryanna dengan baik malah selalu membantu Mak Leha (Wan Nor Azlin). Sikap Mimie begitu menyenangkan Adrian. Segala-galanya berubah apabila Mimie mula jatuh cinta pada Adrian dan berniat menjadikan Adrian miliknya. Mereka ditangkap khalwat dan perlu berkahwin tetapi Adrian masih mencintai Aryanna. Mimie mencari jalan untuk memisahkan mereka. Suatu hari, Aryanna bangun dari komanya dan berpura-pura hilang ingatan setelah dia mengetahui tingkah laku Mimie yang obsesif.

Pelakon

Pelakon utama
 Beto Kusyairy sebagai Adrian
 Intan Ladyana sebagai Aryanna
 Nora Danish sebagai Mimie
 Hanna Aqeela sebagai Hazira

Pelakon pembantu
 Ameerul Asyraf sebagai Ali
 Ziema Din sebagai Bibah (Mak Ngah)
 Jasper Supayah sebagai Ilyana
 Wan Nor Azlin sebagai Mak Leha
 Kay Maria Sebagai Mak Limah
 Kirana Batrisyia Sebagai Alisha
 Mior Darwish Sebagai Azief

Rujukan 

Rancangan TV3
Drama Melayu 2020
Drama Melayu 2021